Belma Lizde-Kurt
Belma Lizdre-Kurt (5. 3. 1971. Sarajevo) jest bosanskohercegovačka glumica. Najpoznatija je po ulozi Rabije Bubić "Bube" u popularnom televizijskom humorističnom serijalu Lud, zbunjen, normalan. Osim na televiziji, glumi i u filmovima te u pozorištu, a više puta se uspješno okušala i u ulozi pozorišne redateljice. Završila je studij glume na Akademiji scenskih umjetnosti u Sarajevu. Sarađivala je u svojstvu glumice sa institucijama poput: Narodno pozorište u Sarajevu, Sarajevski ratni teatar (SARTR), Međunarodni teatarski festival MESS, Pozorište mladih u Sarajevu, Kamerni teatar 55, te i strana pozorišta kao što su Kleist-Theater u Frankfurtu i ARBOS Gesellschaft für Musik und Theater u Klagenfurtu.